Marijampolės savivaldybė

Marijampolės savivaldybė – administracinis-teritorinis vienetas pietvakarių Lietuvoje, Suvalkijos etnografiniame regione. Centras – Marijampolė.

 Geografija 

Didesnioji savivaldybės dalis yra Užnemunės žemumoje. Pietuose paviršius kyla į Sūduvos aukštumą, rytuose – į Veiverių kalvagūbrį. Svarbiausia upė – Šešupė su intakais Dovine, Sasna, Amalve, Šlavanta, Sūduonia. Telkšo 20 ežerų (Marijampolės savivaldybės ežerai – didžiausi Žaltytis, Amalvas, Ivoniškis, Ygla, Kalnynų ežeras, Leiciškių ežeras), gausu pelkių (Amalvo palios, Žuvinto palios), tvenkinių (Marijampolės marios, Antanavo HE tvenkinys, Stebuliškių tvenkinys).

Dirvožemiai daugiausia rudžemiai ir išplautžemiai, yra durpžemių. Miškai užima 15,3 % Marijampolės savivaldybės teritorijos; didžiausi miškai – Buktos, Varnabūdės ir Šunskų. Vyrauja mišrieji miškai.

Per savivaldybę eina magistralė „Via Baltica“, Kazlų Rūdos–Šeštokų geležinkelis.Marijampolės savivaldybė. Lietuva.lt (tikrinta 2006-02-12).

 Istorija 

1977 m. kovo 30 d. Kapsukui (tuometinė Marijampolė) suteiktas respublikinio pavaldumo miesto statusas. Tai reiškė, kad miestas įgijo tuometinio rajono statusą. 1995 m. įsteigta Marijampolės miesto savivaldybė, pavaldi Marijampolės apskričiai. 1999 m. gruodžio 21 d. prie miesto prijungus apylinkių teritorijas sudaryta dabartinė Marijampolės savivaldybė. Jai priskirtos vietovės:
 Marijampolės miestas;
 Marijampolės rajono savivaldybės kadastro vietovės: Balsupiai, Baraginė, Bukta, Daugirdai, Daukšiai, Gavaltuva, Gudeliai, Igliauka, Igliškėliai, Kumelionys, Liudvinavas, Mokolai, Netičkampis, Padovinys, Patašinė, Puskelniai, Sasnava, Smilgiai, Šunskai, Šventragis, Valavičiai, Varnabūdės miškas, Želsva.

2002 m. įkurtos 3 miesto seniūnijos – Degučių seniūnija, Mokolų seniūnija ir Narto seniūnija. 2009 m. rugpjūčio 31 d. savivaldybės tarybos nutarimu Nr. 1-936 įsteigtos 53 seniūnaitijos. 2023 m. miesto seniūnijos sujungtos ir įkurta nauja – Marijampolės miesto seniūnija.Pradeda veikti Marijampolės miesto seniūnija. 2023-08-02, Suduvosgidas.lt (tikrinta 2025-01-15). 2024 m. panaikintos Gudelių seniūnija, Marijampolės seniūnija ir Šunskų seniūnija, įsteigtos Mokolų seniūnija ir Patašinės seniūnija.

|-
| 1979 m. || || 38 824 || || 1 miestas (Kapsukas)
|-
| 1989 m. || 20 || 50 887 || || 1 miestas
|-
| 1999 m. || 755 || 74 500 || || 1 miestas (Marijampolė)
|-
| 2001 m.  || 755 || 70 823 || 6 kaimo seniūnijos || 1 miestas, 6 miesteliai (Gudeliai, Daukšiai, Liudvinavas, Igliškėliai, Sasnava, Šunskai), 271 kaimas, 1 glžk. stoties gyvenvietė, 4 kaimų dalys 
|-
| 2009 m.  || || || 9 seniūnijos ir 53 seniūnaitijos || 1 miestas, 6 miesteliai, 273 kaimai, 1 glžk. stoties gyvenvietė Valstybės įmonė Registrų centras (tikrinta 2009-09-01).
|-
| 2011 m.  || || 61 366 || 9 seniūnijos || 1 miestas, 6 miesteliai, 270 kaimų, 1 glžk. stoties gyvenvietė 
|-
| 2016 m.  || || || 9 seniūnijos || 1 miestas, 6 miesteliai, 276 kaimai, 1 glžk. stoties gyvenvietė Valstybės įmonė Registrų centras (tikrinta 2016-08-13).
|-
| 2020 m.  || || || 9 seniūnijos || 281 gyvenvietės, tarp jų – 1 miestas, 6 miesteliai, 4 herbinės gyvenvietės RegistruCentras.lt (tikrinta 2020-07-31).
|-
| 2021 m.  || || 54 846 || 9 seniūnijos || 1 miestas, 6 miesteliai, 224 kaimai, 1 glžk. stoties gyvenvietė 
|}

 Gyventojai 

 Tautinė sudėtis 
2011 m. gyveno 61 366 žmonės:2011 m. surašymo duomenys 
 Lietuviai – 97,77% (60003);
 Rusai – 0,81% (499);
 Lenkai – 0,22% (136);
 Ukrainiečiai – 0,14% (87);
 Čigonai – 0,14% (86);
 Baltarusiai – 0,12% (75);
 Kiti – 0,78% (480).2001 m. gyveno 70 823 žmonės:2001 m. surašymo duomenys 
 Lietuviai – 98,14% (69512);
 Rusai – 0,76% (545);
 Lenkai – 0,2% (144);
 Ukrainiečiai – 0,15% (113);
 Vokiečiai – 0,15% (111);
 Baltarusiai – 0,12% (85);
 Kiti – 0,44% (313).

 Religinė sudėtis 
 Romos katalikai – 85,2 %
 stačiatikiai – 0,5 %
 evangelikai liuteronai – 0,3 %
 kiti – 0,7 %
 netikintys/nenurodė – 13,3 %

 Gyvenvietės 

Savivaldybės teritorijoje yra:
 1 miestas – Marijampolė;
 7 miesteliai – Daukšiai, Gudeliai, Igliauka, Igliškėliai, Liudvinavas, Sasnava, Šunskai;
 275 kaimai.

Didžiausios gyvenvietės (2021 m.):
 Marijampolė – 36727
 Mokolai – 1016
 Puskelniai – 863
 Liudvinavas – 843
 Igliauka – 774
 Patašinė – 761
 Netičkampis – 554
 Kumelionys – 543
 Trakiškiai – 532
 Želsva – 529

 Administracija 

Atstovaujamoji valdžia – Marijampolės savivaldybės taryba, vykdomoji valdžia – Marijampolės savivaldybės administracija.

 Seniūnijos 

Savivaldybėje yra 6 seniūnijos, jų plotas pateikiamas 2025 m. Adresų registro duomenimis, gyventojų skaičius – seniūnijų informacija.

|}

2002–2023 m. Marijampolės miestas buvo suskirstytas į 3 seniūnijas: Degučių, Mokolų ir Narto.Pradeda veikti Marijampolės miesto seniūnija, Sūduvos gidas, 2023-08-02. Nuoroda tikrinta 2023-09-10. 2024 m. panaikintos Gudelių, Marijampolės ir Šunskų seniūnijos, o jų vietoje įkurtos Mokolų ir Patašinės seniūnijos. Taip norėta subalansuoti seniūnijas pagal plotą ir gyventojų skaičių, tačiau nemažai gyventojų buvo reforma nepatenkinti.

 Tarptautinė partnerystė 
 Kokola (Suomija; 1969 m.)
 Bergiš Gladbachas (Vokietija, 1989 m.)
 Viborgas (Danija; 1994)
 Suvalkai (Lenkija; 1995 m.)
 Kvamo savivaldybė (Norvegija, 1996 m.)

 Švietimas ir ugdymas 

Marijampolės savivaldybėje yra šios bendrojo lavinimo mokyklos:
 Igliaukos Anzelmo Matučio gimnazija
 Liudvinavo Kazio Borutos gimnazija
 Marijampolės Petro Armino progimnazija
 Marijampolės Rygiškių Jono gimnazija
 Marijampolės Ryto pagrindinė mokykla
 Marijampolės marijonų gimnazija
 Marijampolės Rimanto Stankevičiaus progimnazija
 Marijampolės Sūduvos gimnazija
 Marijampolės Šaltinio progimnazija
 Marijampolės Jono Totoraičio progimnazija
 Mokolų progimnazija
 Sasnavos pagrindinė mokykla
 Marijampolės šv. Cecilijos gimnazija
 Želsvos progimnazija
 Marijampolės pradinė mokykla
 Marijampolės pradinė mokykla „Smalsutis“

 Šaltiniai 

 Nuorodos 

 Savivaldybės svetainė